|  |  |
| --- | --- |
| Številka:  | 110-6/2025-6252-2 |
| Datum: | 27. 02. 2025 |

Na podlagi 58. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb, 141/22 - ZIKS-1H, 18/23 - ZDU-1O v nadaljevanju: ZJU) in 19. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10; v nadaljevanju: Uredba)

Republika Slovenija, Upravna enota Trbovlje, Mestni trg 4, 1420 Trbovlje,

objavlja javni natečaj za zasedbo prostega uradniškega delovnega mesta za nedoločen čas,

Višji referent - UE (šifra DM 171) v Oddelku za upravne notranje zadeve

Kandidati, ki se bodo prijavili na prosto delovno mesto, morajo izpolnjevati **naslednje pogoje:**

* končano najmanj višjo strokovno izobraževanje (višješolska strokovna izobrazba),
* najmanj šest (6) mesecev delovnih izkušenj,
* znanje uradnega slovenskega jezika,
* opravljeno obvezno usposabljanje za imenovanje v naziv1,
* opravljen strokovni izpit iz upravnega postopka2,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dajanja, ki se preganja po uradni dolžnosti.

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

**Naloge na delovnem mestu so:**

* vodenje predpisanih evidenc in priprava informacij na njihovi podlagi,
* izdajanje potrdil iz evidenc oziroma o dejstvih, o katerih organ ne vodi evidence, pa zakon določa izdajo potrdila o dejstvu,
* vodenje upravnih postopkov na prvi stopnji,
* opravljanje drugih upravnih nalog podobne zahtevnosti,
* dodatne naloge po odredbi vodje oddelka oziroma načelnice.

Željena dodatna znanja:

* poznavanje računalniških aplikacij, ki se uporabljajo v javni upravi (npr. Krpan, MRRSP, Outlook…),
* poznavanje upravnih nalog s področja Zakona o prijavi prebivališč, Zakona o osebni izkaznici, Zakona o potnih listinah,
* delo s strankami,
* vozniški izpit B kategorije.

**Prijava mora vsebovati:**

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna pridobljena raven izobrazbe ter datum zaključka izobraževanja (dan, mesec in leto) in ustanova, na kateri je bila izobrazba pridobljena,
2. pisna izjava kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja (oziroma število ur študentskega dela, če gre za študentsko delo) pri posameznem delodajalcu oz. čas opravljanja dela; kratek opis dela in raven izobrazbe, ki je bila zahtevana za posamezno delovno mesto (stopnja zahtevnosti delovnega mesta),
3. pisna izjavo kandidata glede opravljenega strokovnega izpita iz upravnega postopka (če ga je kandidat že opravil), v kateri kandidat navede ustanovo in datum opravljenega izpita,
4. pisno izjavo kandidata glede opravljenega obveznega usposabljanja za imenovanje v naziv (če ga je kandidat že opravil), v kateri kandidat navede ustanovo in datum opravljenega usposabljanja,
5. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in, da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega natečajnega postopka dovoljuje Upravni enoti Trbovlje pridobitev podatkov iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, bo moral ustrezna dokazila predložiti sam,
2. izjavo kandidata, da je seznanjen in dovoljuje, da bo Upravna enota Trbovlje podatke, ki jih je kandidat navedel v prijavi za prosto delovno mesto, obdelovalo za namen izvedbe javnega natečaja.

Izpolnjevanje zgoraj navedenih pogojev kandidat dokazuje s predložitvijo pisnih izjav, lahko pa k svoji prijavi priloži tudi ustrezna dokazila.

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Izbirni postopek se lahko opravi v več fazah, tako da se kandidati izločajo postopoma (drugi odstavek 61. člena ZJU). Opravi se lahko v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora oziroma s pomočjo morebitnih drugih metod preverjanja strokovne usposobljenosti.

Izbrani kandidat bo delo na delovnem mestu višji referent – UE opravljal v uradniškem nazivu **VIŠJI REFERENT - UE III**, z možnostjo napredovanja v naziv višji referent – UE II in višji referent – UE I. Z izbranim kandidatom bo sklenjeno delovno razmerje **za nedoločen čas, s polnim delovnim časom** **ter trimesečnim poskusnim delom**. Izbrani kandidat bo delo opravljal v prostorih Upravne enote Trbovlje, Mestni trg 4, 1420 Trbovlje.

V izbirni postopek se, skladno z 21. členom Uredbe ne bodo uvrstili kandidati, ki ne izpolnjujejo natečajnih pogojev.

Prosto delovno mesto »Višji referent - UE« je sistemizirano v VI. tarifnem razredu, v plačni skupini C2, z 11. izhodiščnim plačnim razredom oz. bruto plačo v znesku 1.377,72 EUR.

Kandidat vloži **prijavo v pisni obliki (na priloženem obrazcu »Vloga za zaposlitev – Višji referent - UE«),** ki jo pošlje v zaprti ovojnici z označbo: »Za javni natečaj za prosto uradniško delovno mesto Višji referent - UE, s šifro 171, v Oddelku za upravno notranje zadeve Upravne enote Trbovlje na naslov: **Upravna enota Trbovlje, Mestni trg 4, Trbovlje**, in sicer **v roku 7 dni** po objavi na osrednjem spletnem mestu državne uprave GOV.SI: <https://www.gov.si/zbirke/delovna-mesta/> in Zavodu Republike Slovenije za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: ue.trbovlje@gov.si, pri čemer veljavnost prijave ni pogojena z elektronskim podpisom.

**Kandidati naj prijavo vložijo tako, da v celoti in z vsemi zahtevanimi podatki izpolnijo priloženi obrazec »vloga za zaposlitev«, ki vsebuje vse podatke, potrebne za popolno prijavo.**

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI: <https://www.gov.si/zbirke/delovna-mesta/>.

Kandidati bodo o izbiri pisno obveščeni. O izbiri uradnika bo izdan sklep, ki bo vročen izbranemu kandidatu, neizbranim kandidatom bo vročen sklep, da niso bili izbrani.

Informacije o delovnem področju in izvedbi javnega natečaja vsak delavni dan med 10.00 in 11.00 ure na telefonski številki 03/ 56 34 830 - Andreja Pistotnik.